แวะมาเดินเล่นตลาดรถไฟรัชดาฯหลัง esplanade เดินผ่านก๋วยเตี๋ยวร้านนี้ เห็นบอกเป็นก๋วยเตี๋ยวหมูน้ำแดงสูตรโบราณ เลยอยากลองหน่อย

เรานั่งทานหน้าร้านลองเด๊ะนมสดร้านประจำ นมสดปั่นร้านนี้อร่อยมาก ปั่นได้เนียนสุดๆ สั่งเครื่องดื่มร้านนี้แล้วก็เดินไปสั่งก๋วยเตี๋ยว ร้านอยู่ติดกันเลย

ชามนึงสั่งเป็นเส้นเล็กหมูล้วน อีกชามเป็นบะหมี่ใส่ทุกอย่าง รสชาติออกหวานๆ ไม่ค่อยชอบเท่าไหร่ แต่ก็ทานได้แบบแปลกๆ ไม่ได้ถึงกับแย่ ตัวเครื่องต่างๆทั้งหมู ลูกชิ้น เส้น ก็กลางๆ ส่วนราคาก็ชามละ 50 บาท 

สรุปเฉยๆนะร้านนี้ อาจจะเพราะเราไม่ค่อยชอบอาหารที่ออกแนวหวานนะ